CELEX: 32013R0096
Language: sk
Date: 2013-02-01 00:00:00
Title: Vykonávacie nariadenie Komisie (EÚ) č. 96/2013 z  1. februára 2013 o povolení prípravku Lactobacillus buchneri NCIMB 30139 a prípravku Lactobacillus casei ATTC PTA 6135 ako kŕmnych doplnkových látok pre všetky druhy zvierat  Text s významom pre EHP

2.2.2013   
            
            
               SK
            
            
               Úradný vestník Európskej únie
            
            
               L 33/21
            
         VYKONÁVACIE NARIADENIE KOMISIE (EÚ) č. 96/2013
   z 1. februára 2013
   o povolení prípravku Lactobacillus buchneri NCIMB 30139 a prípravku Lactobacillus casei ATTC PTA 6135 ako kŕmnych doplnkových látok pre všetky druhy zvierat
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
   keďže:
   
               (1)
            
            
               V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení. Článok 10 ods. 7 nariadenia (ES) č. 1831/2003 v spojení s jeho článkom 10 ods. 1 až 4 obsahuje konkrétne ustanovenia týkajúce sa hodnotenia výrobkov používaných v Únii ako doplnkové látky do siláže ku dňu, keď sa nariadenie stalo uplatniteľným.
            
         
               (2)
            
            
               Prípravok Lactobacillus buchneri NCIMB 30139 a prípravok Lactobacillus casei ATTC PTA 6135 boli v súlade s článkom 10 ods. 1 nariadenia (ES) č. 1831/2003 zapísané do registra kŕmnych doplnkových látok Spoločenstva ako existujúce výrobky, ktoré patria do funkčnej skupiny doplnkových látok do siláže, pre všetky druhy zvierat.
            
         
               (3)
            
            
               V súlade s článkom 10 ods. 2 nariadenia (ES) č. 1831/2003 v spojení s jeho článkom 7 boli predložené žiadosti o povolenie týchto prípravkov ako kŕmnych doplnkových látok pre všetky druhy zvierat a o zaradenie týchto doplnkových látok do kategórie „technologické doplnkové látky“ a do funkčnej skupiny „doplnkové látky do siláže“. K týmto žiadostiam boli pripojené údaje a dokumenty vyžadované podľa článku 7 ods. 3 nariadenia (ES) č. 1831/2003.
            
         
               (4)
            
            
               Európsky úrad pre bezpečnosť potravín (ďalej len „úrad“) dospel vo svojich stanoviskách z 11. septembra 2012 (2) a 12. septembra 2012 (3) k záveru, že príslušné prípravky nemajú za navrhovaných podmienok použitia nepriaznivé účinky na zdravie zvierat, ľudské zdravie ani na životné prostredie. Úrad tiež dospel k záveru, že prípravok Lactobacillus buchneri NCIMB 30139 má potenciál zlepšiť konzerváciu ľahko silážovateľného materiálu tým, že zvyšuje produkciu kyseliny octovej a prípravok Lactobacillus casei ATTC PTA 6135 má potenciál zlepšiť produkciu siláže z ľahko silážovateľného materiálu tým, že znižuje hodnotu pH a zlepšuje konzerváciu sušiny. Úrad nepovažuje osobitné požiadavky na monitorovanie po uvedení na trh za potrebné. Úrad tiež overil správu o metódach analýzy kŕmnych doplnkových látok v krmive, ktorú predložilo referenčné laboratórium zriadené nariadením (ES) č. 1831/2003.
            
         
               (5)
            
            
               Z posúdenia príslušných prípravkov vyplýva, že podmienky na udelenie povolenia v zmysle článku 5 nariadenia (ES) č. 1831/2003 sú splnené. Preto by sa používanie týchto prípravkov malo povoliť tak, ako sa uvádza v prílohe k tomuto nariadeniu.
            
         
               (6)
            
            
               Keďže sa z bezpečnostných dôvodov nevyžaduje okamžité uplatňovanie zmien podmienok povolenia, je vhodné umožniť zainteresovaným stranám prechodné obdobie, aby sa pripravili na plnenie nových požiadaviek vyplývajúcich z povolenia.
            
         
               (7)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Povolenie
   Prípravky uvedené v prílohe, ktoré patria do kategórie doplnkových látok „technologické doplnkové látky“ a do funkčnej skupiny „doplnkové látky do siláže“, sa za podmienok stanovených v uvedenej prílohe povoľujú ako doplnkové látky vo výžive zvierat.
   Článok 2
   Prechodné opatrenia
   Prípravky uvedené v prílohe a krmivo obsahujúce tieto prípravky, vyrobené a označené pred 22. augustom 2013 v súlade s pravidlami platnými pred 22. februárom 2013, sa môžu aj naďalej uvádzať na trh a používať až do vyčerpania existujúcich zásob.
   Článok 3
   Nadobudnutie účinnosti
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 1. februára 2013
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 268, 18.10.2003, s. 29.
   
      (2)  Vestník EFSA (EFSA Journal) 2012; 10(9):2883.
   
      (3)  Vestník EFSA (EFSA Journal) 2012; 10(9):2884.
   
      PRÍLOHA
      
                  Identifikačné číslo doplnkovej látky
               
               
                  Názov držiteľa povolenia
               
               
                  Doplnková látka
               
               
                  Zloženie, chemický vzorec, opis, analytická metóda
               
               
                  Druh alebo kategória zvierat
               
               
                  Maximálny vek
               
               
                  Minimálny obsah
               
               
                  Maximálny obsah
               
               
                  Iné ustanovenia
               
               
                  Koniec platnosti povolenia
               
            
                  CFU/kg čerstvého materiálu
               
            
                  
                     Kategória technologických doplnkových látok. Funkčná skupina: doplnkové látky do siláže
                  
               
            
                  1k20734
               
               
                  —
               
               
                  
                     Lactobacillus buchneri
                  
                  NCIMB 30139
               
               
                  
                               
                           
                           
                              
                                 Zloženie doplnkovej látky
                              
                              Prípravok z Lactobacillus buchneri NCIMB 30139 s obsahom najmenej 5 × 1010 CFU/g doplnkovej látky
                           
                        
                               
                           
                           
                              
                                 Charakteristika účinnej látky
                              
                              
                                 Lactobacillus buchneri NCIMB 30139
                           
                        
                               
                           
                           
                              
                                 Analytická metóda
                                  (1)
                              
                              
                                           
                                       
                                       
                                          Kvantifikácia v kŕmnej doplnkovej látke: difúzna platňová metóda (EN 15787)
                                       
                                    
                                           
                                       
                                       
                                          Identifikácia: pulzná gélová elektroforéza (Pulsed Field Gel Electrophoresis – PFGE)
                                       
                                    
                        
               
                  Všetky druhy zvierat
               
               
                  —
               
               
                  —
               
               
                  —
               
               
                  
                              1.
                           
                           
                              V návode na použitie doplnkovej látky a premixu je potrebné uviesť teplotu pri skladovaní a dobu skladovateľnosti.
                           
                        
                              2.
                           
                           
                              Minimálna dávka doplnkovej látky, ak sa nepoužíva v kombinácii s inými mikroorganizmami ako doplnkovými látkami do siláže: 1 × 108 CFU/kg čerstvého materiálu.
                           
                        
                              3.
                           
                           
                              Doplnková látka sa používa v prípade ľahko silážovateľných materiálov (2).
                           
                        
                              4.
                           
                           
                              Na účely bezpečnosti: pri manipulácii sa odporúča použitie ochrannej dýchacej masky a rukavíc.
                           
                        
               
                  22. február 2023
               
            
                  1k20735
               
               
                  —
               
               
                  
                     Lactobacillus casei
                  
                  ATTC PTA 6135
               
               
                  
                               
                           
                           
                              
                                 Zloženie doplnkovej látky
                              
                              Prípravok z Lactobacillus casei ATTC PTA 6135 obsahujúci najmenej 1 × 1010 CFU/g doplnkovej látky
                           
                        
                               
                           
                           
                              
                                 Charakteristika účinnej látky
                              
                              
                                 Lactobacillus casei ATTC PTA 6135
                           
                        
                               
                           
                           
                              
                                 Analytická metóda
                                  (1)
                              
                              
                                           
                                       
                                       
                                          Kvantifikácia v kŕmnej doplnkovej látke: difúzna platňová metóda (EN 15787)
                                          Identifikácia: pulzná gélová elektroforéza (Pulsed Field Gel Electrophoresis – PFGE)
                                       
                                    
                        
               
                  Všetky druhy zvierat
               
               
                  —
               
               
                  —
               
               
                  —
               
               
                  
                              1.
                           
                           
                              V návode na použitie doplnkovej látky a premixu je potrebné uviesť teplotu pri skladovaní a dobu skladovateľnosti.
                           
                        
                              2.
                           
                           
                              Minimálna dávka doplnkovej látky, ak sa nepoužíva v kombinácii s inými mikroorganizmami ako doplnkovými látkami do siláže: 1,3 × 106 CFU/kg čerstvého materiálu.
                           
                        
                              3.
                           
                           
                              Doplnková látka sa používa v prípade ľahko silážovateľných materiálov (2).
                           
                        
                              4.
                           
                           
                              Na účely bezpečnosti: pri manipulácii sa odporúča použitie ochrannej dýchacej masky a rukavíc.
                           
                        
               
                  22. február 2023
               
            
         (1)  Podrobné informácie o analytických metódach sú k dispozícii na tejto webovej stránke referenčného laboratória: http://irmm.jrc.ec.europa.eu/EURLs/EURL_feed_additives/Pages/index.aspx
      
         (2)  Ľahko silážovateľné krmivo: > 3 % rozpustných uhľohydrátov v čerstvom materiáli. Ako je uvedené v nariadení Komisie (ES) č. 429/2008. Ú. v. EÚ L 133, 22.5.2008, s. 1.